Document ID: 32009D0404

ROZHODNUTIE RADY
z 25. mája 2009
o uzavretí dohody medzi Európskym spoločenstvom a Švajčiarskou konfederáciou, ktorou sa mení a dopĺňa dohoda o obchode s poľnohospodárskymi výrobkami medzi Európskym spoločenstvom a Švajčiarskou konfederáciou
(2009/404/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku jej článku 300 ods. 2,
so zreteľom na návrh Komisie,
keďže:
(1)
Komisia dohodla v mene Spoločenstva dohodu medzi Európskym spoločenstvom a Švajčiarskou konfederáciou, ktorou sa mení a dopĺňa dohoda o obchode s poľnohospodárskymi výrobkami medzi Európskym spoločenstvom a Švajčiarskou konfederáciou.
(2)
V súlade s rozhodnutím Rady 18. decembra 2008 a s výhradou jej uzavretia k neskoršiemu dátumu sa dohoda, spolu so záverečným aktom, podpísala 14. mája 2009 v mene Európskeho spoločenstva
(3)
Táto dohoda uvedená v tomto rozhodnutí by sa mala schváliť,
ROZHODLA TAKTO:
Článok 1
Dohoda medzi Európskym spoločenstvom a Švajčiarskou konfederáciou, ktorou sa mení a dopĺňa Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (1), spolu s vyhláseniami pripojenými k záverečnému aktu, sa týmto v mene Spoločenstva schvaľuje.
Článok 2
Predseda Rady v mene Spoločenstva predloží oznámenie ustanovené v článku 4 dohody.
Článok 3
Toto rozhodnutie sa uverejní v Úradnom vestníku Európskej únie.
V Bruseli 25. mája 2009

Labels: 17
0
3
6
18
15